«Tο δεύτερο δώρο»: Μια παράσταση για καλό σκοπό που δεν πρέπει να χάσετε στο Δημοτικό Θέατρο Καλαμαριάς (από 29/11) | Infokids.gr\nΑρχική > Εκδηλώσεις στη Βόρεια Ελλάδα > «Tο δεύτερο δώρο»: Μια παράσταση για καλό σκοπό που δεν πρέπει να χάσετε στο Δημοτικό Θέατρο Καλαμαριάς (από 29/11)\nΗ θεατρική ομάδα «Όλα καλά» σε συνεργασία με τον Σύλλογο Γονέων και Κηδεμόνων του Ασύλου του Παιδιού, μετά τις επιτυχημένες sold out παραστάσεις στην πρώτη της εμφάνιση, επιστρέφει και παρουσιάζει «Το δεύτερο δώρο», σε κείμενο του Γιώργου Μπουρονίκου και σκηνοθεσία Αγγελικής Σαπάτρα.\nΤι είναι όμως το δεύτερο δώρο; Μέσα από το πρίσμα της σάτιρας ο συγγραφέας προσπαθεί να απαντήσει στο αιώνιο ερώτημα των παιδιών «Υπάρχει ή όχι Αι Βασίλης;». Η φαινομενικά αθώα, όμως, ερώτηση κρύβει μέσα της μία σύμπλοκη απάντηση. Τι θα κερδίζαμε, άραγε, αν με απόλυτη ευθύτητα στεκόμασταν απέναντι από το παιδί μας και του αποκαλύπταμε την αλήθεια; Μέσα από ψήγματα ικανοποίησης, πως είμαστε πάντα ειλικρινείς μαζί του, θα «δηλητηριάζαμε» τη γνωστική και κοινωνική του ανάπτυξη ακόμη κι αν πιστεύαμε πως κάνουμε το αντίθετο. Ταυτόχρονα όμως, το έργο απαντά και σε ένα δεύτερο ερώτημα των παιδιών «Μαμά εσένα γιατί δεν σου φέρνει δώρο;». Εδώ κρύβεται «το δεύτερο δώρο». Αυτό που ποτέ δεν αποκαλύπτουμε στο παιδί. Αυτό που, μέσα από τα μάτια του, μας χαρίζεται. Το ίδιο δώρο κάθε χρόνο. Σαν μία αέναη δεύτερη ευκαιρία να αναθεωρήσουμε τη ζωή, τη χαρά, την ύπαρξη του Αι Βασίλη. Δηλαδή… την ύπαρξη μας.\nΣε ένα σπίτι ζούνε τέσσερις ανύπαντρες αδερφές, που έχουν πάψει πια να ελπίζουν σε μεγάλες αλλαγές στην ζωή τους. Την παραμονή της πρωτοχρονιάς μπαίνει στο σπίτι ένας διαρρήκτης και λίγα δευτερόλεπτα μετά, μπαίνει ο Αι Βασίλης. Η φασαρία ξυπνάει τις αδερφές που προσπαθούν να καταλάβουν τι συμβαίνει. Κρυμμένοι και οι δύο προσπαθούν ο ένας να πείσει τον άλλον να φανερωθεί. Ο διαρρήκτης είναι παράνομος και δεν μπορεί. Το ίδιο όμως πρόβλημα έχει και ο Αι Βασίλης που δεν επιτρέπεται να τον δούνε οι άνθρωποι. Η κατάσταση επιδεινώνεται όταν καλείται η αστυνομία και βρίσκεται αντιμέτωπη με τις ιδιαιτερότητες των υπολοίπων ενοίκων, το πάρτι του 5ου ορόφου αλλά και την ίδια την ύπαρξη του Αι Βασίλη. Η λογική ανατρέπεται. Υπάρχει τελικά ή όχι Αι Βασίλης; Υπάρχει δεύτερο δώρο; ..η συνέχεια στο σανίδι!\nKIDOT Generation: Η μάθηση γίνεται παιχνίδι στα βιωματικά εργαστήρια για παιδιά στη Θεσσαλονίκη (από 19/1)\nΑλληλεγγύη Άσυλο του Παιδιού Δημοτικό Θέατρο Καλαμαριάς Μελίνα Μερκούρη εκδηλώσεις Βόρεια Ελλάδα Θεατρική Παράσταση\nΔευτέρα, 26 Νοεμβρίου, 2018 στην κατηγορία Εκδηλώσεις στη Βόρεια Ελλάδα


Ζώδια: Οι ερωτικές προβλέψεις της εβδομάδας... Από 25 έως 31 Δεκεμβρίου 2017\nΗΟΜΕ Ζωδια Εβδομαδιαιες Ζωδια: Οι ερωτικες προβλεψεις της εβδομαδας… Απο 25 εως 31 Δεκεμβριου 2017\nΖώδια: Οι ερωτικές προβλέψεις της εβδομάδας… Από 25 έως 31 Δεκεμβρίου 2017\nSingle: Μέσα στην εβδομάδα τολμηρή και απελευθερωμένη θα είναι η στάση σου. Με την εμφάνιση της Αφροδίτης στον Αιγόκερω, της Σελήνης στον Κριό και τον Άρη σε τρίγωνο με τον Ποσειδώνα, το μυαλό σου θα είναι στην κατάκτηση. Θα έχεις διάθεση για νέες γνωριμίες, το στιλ και η εμφάνισή σου θα είναι ελκυστική έως και ακαταμάχητη. Ένα όμορφο πρόσωπο θα σου κινήσει το ενδιαφέρον, θα μπεις στη διαδικασία να φλερτάρεις. Το επταήμερο θα κλείσει με προσωπικό ραντεβού και με ενδεχόμενο νέας σχέσης!\nΣε σχέση: Εσύ που έχεις σταθερό ταίρι δίπλα σου προσοχή στα σκαμπανεβάσματα, μην τα θεωρήσεις όλα δεδομένα, καλό θα είναι να μην δημιουργήσεις αλλοπρόσαλλες καταστάσεις και εντάσεις. Με τη Σελήνη να εισέρχεται στο ζώδιό σου αντιδραστική θα είναι η στάση σου, πεισματική η συμπεριφορά σου, ίσως να απαιτήσεις. Στο κλείσιμο της εβδομάδας με τη Σελήνη σε τετράγωνο με τον Ποσειδώνα και σε αντίθεση με τον Ερμή το νου σου να μην δημιουργήσεις ανούσιους καβγάδες.\nSingle: Ευχάριστα και ευνοϊκά θα είναι τα συμβάντα, θα έχεις στο πλευρό σου την εμφάνιση της Αφροδίτης στον Αιγόκερω και τον ερχομό της Σελήνης στο ζώδιό σου. Αυτό σημαίνει πως θα καταφέρεις να τραβήξεις την προσοχή του ατόμου που θα σε εξιτάρει και ταυτοχρόνως θα υπάρξει εύνοια τύχης για άνοιγμα γνωριμίας μεταξύ σας. Αν επιθυμείς μια σταθερή σχέση, τότε προχώρα χωρίς ενδοιασμούς. Το τρίγωνο της Σελήνης με τον Ερμή και του Άρη με τον Ποσειδώνα θα σας βοηθήσουν να προσεγγίσεις και να εκδηλωθείς.\nΣε σχέση: Με τον ερχομό της Σελήνης στον Κριό κάπως επαναστατική θα γίνει η διάθεσή σου, θα τολμήσεις να διαφοροποιήσεις κάποια δεδομένα της σχέσης σου. Η εμφάνιση της Σελήνης στον Ταύρο θα κάνει ελκυστική τη στάση σου, θα φλερτάρεις το ταίρι σου έστω κι αν είστε αρκετό καιρό μαζί, ουσιαστικά θα βρεις τρόπο να ανανεώσεις τα μεταξύ σας αισθήματα. Με τον ερχομό της Σελήνης στους Διδύμους προσοχή στις απότομες αλλαγές στη στάση σου, προσπάθησε να κρατήσεις σταθερές τις διαθέσεις σου.\nSingle: Με τον ερχομό της Αφροδίτης στον Αιγόκερω και λίγο αργότερα με την εμφάνιση της Σελήνης στο ζώδιό σου, μέσα στην εβδομάδα θα σου δοθεί η ευκαιρία να στρώσεις την προσωπική σου ζωή. Θα συνομιλήσεις με πρόσωπο που στόχο θα έχει να κάνει μαζί σου μια σταθερή σχέση. Θα είναι αποκλειστικά στο χέρι σου η εξέλιξη, όλα θα εξαρτηθούν από τη στάση σου και τις διαθέσεις σου. Στο κλείσιμο της εβδομάδας με τη Σελήνη σε τετράγωνο με τον Ποσειδώνα και σε αντίθεση με τον Ερμή θα πρέπει να προσέξεις να μην παρεξηγηθούν τα λόγια σου.\nΣε σχέση: Με την Αφροδίτη στον Αιγόκερω ηρεμία και σταθερότητα θα υπάρξει ανάμεσα σε σένα και το ταίρι σου, ωστόσο στην πορεία με τον Άρη σε τρίγωνο με τον Ποσειδώνα κάτι θα σε ενθουσιάσει με αποτέλεσμα να γίνουν οι κινήσεις σου απρόβλεπτες και ανατρεπτικές. Με την εμφανίσει της Σελήνης στο ζώδιό σου προσοχή σε πειρασμούς ή προκλήσεις που θα μπορούν να διχάσουν την καρδιά σου ή να σε οδηγήσουν σε απιστία. Αν αγαπάς το ταίρι σου καλό θα είναι να μην βάλεις σε κίνδυνο τη σχέση σας.\nSingle: Με την Αφροδίτη να εισέρχεται στον Αιγόκερω θα αναζητήσεις στο πλάι σου έναν άνθρωπο σοβαρό και έμπιστο. Στόχος σου θα είναι να δημιουργήσεις σοβαρές καταστάσεις στην προσωπική σου ζωή, βασικό σου μέλημα θα είναι ο σταθερός δεσμός. Θα σου δοθεί η ευκαιρία να γνωριστείς με πρόσωπο ανάλογο των προτιμήσεων σου. Αρχές της εβδομάδας μέσα σε φιλικό περιβάλλον θα σου συστήσουν ένα αξιόλογο άτομο που θα αξίζει το ενδιαφέρον σου.\nΣε σχέση: Δεν αποκλείεται μέσα στην εβδομάδα να βάλεις στόχο τη δέσμευση. Θα νιώσεις την ανάγκη να σταθεροποιηθείς, να πατήσεις σε μια γερή βάση που να μπορεί να σου προσφέρει ασφάλεια και ταχτοποιημένο μέλλον. Το ταίρι σου θα εκτιμήσει τη συγκαταβατική σου στάση, θα ανταποδώσει την αγάπη που θα του δείξεις, με τη Σελήνη σε τρίγωνο με τον Ερμή θα καταφέρεις να στρώσεις έδαφος για σοβαρές υποσχέσεις. Ο ερχομός της Σελήνης στον Ταύρο θα σε βοηθήσει να απολαύσεις την ισορροπία και τον αισθησιασμό που θα εκδηλωθεί.\nSingle: Με την Αφροδίτη να εμφανίζεται στον Αιγόκερω θα έχεις γοητεία, ελκυστικότητα και ανάγκη για ουσιαστική κατάληξη. Θα κυνηγήσεις το σταθερό και το σίγουρο, θα κυνηγήσεις όμως και το πάθος σε συνδυασμό με την ανανέωση. Ο άνθρωπος που θα τραβήξει το ενδιαφέρον σου δεν αποκλείεται να έχει κάπως σοβαρό στιλ, θα πρόκειται για άτομο με προσωπικότητα. Ο ερχομός της Σελήνης στον Ταύρο θα σε ενισχύσει με γοητεία, οι προσεγγίσεις σου θα είναι θερμές και θα έχουν θετικό αποτέλεσμα.\nΣε σχέση: Με την Αφροδίτη να εισέρχεται στον Αιγόκερω και τον ερχομό της Σελήνης στον Κριό δεν αποκλείεται να αποκτήσεις σοβαρές βλέψεις για το δεσμό σου. Με τον ερχομό της Σελήνης στον Ταύρο θα νιώσεις την ανάγκη να εξασφαλίσεις δίπλα σου το ταίρι σου, με τη Σελήνης στους Διδύμους οι συνθήκες θα είναι ιδιαιτέρως ευνοϊκές για συζητήσεις και προτάσεις. Με δημιουργικό αποτέλεσμα θα κλείσει το επταήμερο σου, θα δοθούν ανάμεσα σε εσένα και το ταίρι σου βάσιμες υποσχέσεις.\nSingle: Με την Αφροδίτη να εμφανίζεται στον Αιγόκερω γοητευτικό θα είναι το στιλ σου, ρομαντική η διάθεσή σου. Με τον Άρη σε τρίγωνο με τον Ποσειδώνα προσιτή θα είναι η στάση σου στα νέα πρόσωπα, ωστόσο ενδεχομένως από αλλού να περιμένεις τη σχέση και από αλλού να σου έρθει. Ναι μεν θα γνωριστείς με ένα καινούριο πρόσωπο, όμως ένα συγκεκριμένο άτομο που ήδη γνωρίζεις θα πάρει το θάρρος να σε πλησιάσει, προσωπική συνάντηση θα γίνει μεταξύ σας.\nΣε σχέση: Με την Αφροδίτη στον Αιγόκερω η ώριμη σου στάση δεν θα σε αφήσει να τσακωθείς με το ταίρι σου, η συγκαταβατικότητα και η εμπιστοσύνη που θα υπάρχει θα φέρουν ειρηνικό κλίμα. Πρόσεξε όμως στο κλείσιμο της εβδομάδας το τετράγωνο της Σελήνη με τον Ποσειδώνα και την αντίθεση της με τον Ερμή, ναι μεν έντονη θα είναι η διαίσθησή σου, οξυδερκής η αντίληψή σου, ωστόσο κάποιες υποσυνείδητες φοβίες θα σου δημιουργήσουν άτοπες ανασφάλειες. Θα σου δώσω τη συμβουλή για οτιδήποτε υποψιαστείς πρώτα να αναζητήσεις αποδείξεις.\nSingle: Σταθερό ταίρι θα αναζητήσεις. Με την Αφροδίτη στον Αιγόκερω θα εστιάσεις σε χαρακτήρες ανθρώπων που να μπορούν να σου προσφέρουν ασφάλεια και σταθερή αγάπη. Το πρόσωπο που θα κάνει την εμφάνισή του ίσως να σου είναι ήδη γνωστό, θα σου ανοίξει προοπτική για προσωπικές επαφές, θα είσαι σε θέση να πάρεις τη σωστή απόφαση. Η Σελήνη σε τρίγωνο με τον Ερμή θα σε εφοδιάσει με διορατικότητα, ειλικρίνεια θα υπάρξει στις συζητήσεις που θα γίνουν.\nΣε σχέση: Με συναισθηματισμό και ανάγκη για ασφάλεια θα ξεκινήσει η εβδομάδα σου. Με την Αφροδίτη στον Αιγόκερω θα μιλήσεις σοβαρά στο ταίρι σου, θα αναζητήσεις ηρεμία, θα διοχετεύσεις τον αισθησιασμό και τη συγκαταβατικότητά σου. Με την εμφάνιση της Σελήνης στον Κριό και τον Άρη σε τρίγωνο με τον Ποσειδώνα δεν αποκλείεται να αρχίσεις να προγραμματίζεις και να σχεδιάζεις όχι μόνο για το παρόν αλλά και για το μέλλον. Με τη Σελήνη σε αντίθεση με τον Ερμή προσοχή να μην παρερμηνευτούν τα λόγια σου.\nSingle: Με την Αφροδίτη να εισέρχεται στον Αιγόκερω και λίγο αργότερα τη Σελήνη να καταφθάνει στον Ταύρο ο αισθησιασμός σου θα είναι έντονος, θα σε ωθήσει σε δυναμικές ενέργειες, προσεγγίσεις και προτάσεις. Όμορφη θα είναι παρουσία σου, γοητευτικό το στιλ σου, με τη Σελήνη σε τρίγωνο με τον Ερμή αυθόρμητος θα είναι ο τρόπος ομιλίας σου, θα καταφέρεις να κερδίσεις τα βλέμματα και τις συμπάθειες. Προμηνύεται θερμή συνάντηση, δεν θα λείψουν οι άμεσες εκδηλώσεις.\nΣε σχέση: Η Σελήνη στον Κριό και ο Άρης σε τρίγωνο με τον Ποσειδώνα θα προκαλέσουν εσωτερική αναστάτωση. Προσοχή θα πρέπει να δείξεις στο κλείσιμο της εβδομάδας με τη Σελήνη σε τετράγωνο με τον Ποσειδώνα και αντίθεση με τον Ερμή. Πρόσεξε να μην δημιουργήσεις αδιέξοδα με τη ζήλια και την καχυποψία σου, ελλοχεύει κίνδυνος να παρεξηγήσεις τις καταστάσεις, θα πρέπει να αποφύγεις τα βιαστικά συμπεράσματα. Προσπάθησε να μη δημιουργήσεις πρόσφορο έδαφος για εντάσεις και συγκρούσεις.\nSingle: Το άνοιγμα για σχέση ενδεχομένως να προκύψει από επανασύνδεση, με τη Σελήνη σε τρίγωνο με τον Ερμή και τον Άρη σε τρίγωνο με τον Ποσειδώνα, σε ραντεβού θα σε καλέσει ένα πρόσωπο που ήδη το γνωρίζεις, δεν αποκλείεται να πρόκειται για κάποιο πρώην ταίρι σου. Θα σου ανοιχτεί προοπτική σχέσης, ωστόσο προσπάθησε να προστατευτείς από συναισθηματικές παγίδες. Με τη Σελήνη στους Δίδυμους και σε τετράγωνο με τον Ποσειδώνα ίσως να μην είσαι σε θέση να δώσεις άμεση απάντηση, ζήτα το χρόνο που χρειάζεσαι.\nΣε σχέση: Με την εμφάνιση της Αφροδίτης στον Αιγόκερω θα γνωρίζεις πολύ καλά τι θέλεις από το ταίρι σου και από τη σχέση σου. Από την πλευρά σου δεν θα υπάρχουν λάθη και παρατραβηγμένες εγωιστικές ενέργειες. Το τρίγωνο της Σελήνης με τον Ερμή θα σου δημιουργήσει τη διάθεση να συζητήσεις, να αναλύσεις και να εξηγήσεις, θα βρεθεί ο σωστός τρόπος επικοινωνίας ανάμεσα σε εσένα και το αγαπημένο σου ταίρι. Στο τέλειωμα της εβδομάδας με τη Σελήνη σε τετράγωνο με τον Ποσειδώνα, προσοχή στις εκτεταμένες ονειροπολήσεις και στα φανταστικά σενάρια.\nSingle: Αλλαγές θα υπάρξουν στις διαθέσεις σου, τώρα θα βάλεις προτεραιότητες, θα αποφύγεις τις επιπόλαιες ή σπασμωδικές κινήσεις. Με την Αφροδίτη να εισέρχεται στο ζώδιό σου, πρωταρχικός σου σκοπός και βασική σου επιθυμία θα είναι η σταθερή σχέση. Ο Άρης σε τρίγωνο με τον Ποσειδώνα θα σε βοηθήσει να συμπεριφερθείς εκδηλωτικά στο πρόσωπο που θα γνωρίσεις. Σοβαρή θα βρεις την προσωπικότητά του, θα σε προσεγγίσει με τρόπο ευγενικό, θα είναι μια πολύ καλή ευκαιρία να προχωρήσει και να αλλάξεις τα δεδομένα σου.\nΣε σχέση: Δεν αποκλείεται μέσα στην εβδομάδα να μπεις σε σκέψεις δέσμευσης. Με την Αφροδίτη να εμφανίζεται στο ζώδιό σου θα νιώσεις πως τώρα είναι η κατάλληλη στιγμή να κάνεις το μεγάλο βήμα. Ο Άρης σε τρίγωνο με τον Ποσειδώνα θα σε ωθήσει σε τολμηρά βήματα. Ό,τι κι αν αποφασίσεις δεν πρόκειται να το μετανιώσεις. Ο ερχομός της Σελήνης στον Ταύρο θα σε βοηθήσει να εκδηλώσεις με θερμό τρόπο τα αισθήματα σου, το ταίρι σου θα νιώσει εμπιστοσύνη.\nSingle: Μέσα στην αισιοδοξία και στην αυτοπεποίθηση θα είσαι ολόκληρη την εβδομάδα. Από τη μια η Αφροδίτη στον Αιγόκερω θα κάνει ελκυστικό το παρουσιαστικό σου, από την άλλη η Σελήνη στον Κριό και ο Άρης σε τρίγωνο με τον Ποσειδώνα θα κάνει τολμηρές τις διαθέσεις σου, θα καταφέρεις να προσελκύσεις δίπλα σου το ενδιαφερόμενο πρόσωπο. Θα σε καλέσουν σε προσωπικό ραντεβού με θερμή και ιδιαιτέρως ευχάριστη κατάληξη. Καταφθάνει ερχομός νέας και σταθερής σχέσης!\nΣε σχέση: Για σένα που θέλεις αλλαγές και διαφοροποιήσεις συνιστώ υπομονή και όχι πίεση ή απαιτητικότητα. Με τον ερχομό της Σελήνης στον Κριό ανήσυχη και ζωηρή θα είναι η στάση σου, επαναστατική η διάθεσή σου, προσπάθησε να κρατήσεις τα γκέμια σε ισορροπία. Προσοχή να μην σε κυριεύσει το ανικανοποίητο, με την εμφάνιση της Σελήνης στους Διδύμους ίσως να μην μπορείς να εντοπίσεις τι θέλεις. Με τη Σελήνη σε τετράγωνο με τον Ποσειδώνα και αντίθεση με τον Ερμή του νου σου στα λόγια που θα πεις στο ταίρι σου.\nSingle: Με την Αφροδίτη στον Αιγόκερω, τη Σελήνη στον Κριό και τον Άρη σε τρίγωνο με τον Ποσειδώνα, αν υπάρχει στο στόχαστρό σου εδώ και αρκετό καιρό ένα συγκεκριμένο πρόσωπο τώρα θα βρεις το θάρρος να το πλησιάσεις. Ενισχυμένη θα είναι η αυτοπεποίθησή σου, θα κάνεις το βήμα να δείξεις μια κάπως πιο αποκαλυπτική στάση, η Σελήνη σε τρίγωνο με τον Ερμή θα δημιουργήσει πρόσφορο έδαφος για ουσιαστική κουβέντα. Μέσα στην εβδομάδα ίσως να μην υπάρξουν τελεσίδικες εξελίξεις, θα υπάρξει όμως άνοιγμα για αισιόδοξες επαφές.\nΣε σχέση: Ο ερχομός της Αφροδίτης στον Αιγόκερω ήρεμη και σταθερή θα κάνει τη συμπεριφορά σου, ουσιαστικά αυτό που θα θελήσεις είναι να κλείσουν τα τυχόν πεδία ανώριμων συγκρούσεων και όχι να ανοιχτούν νέα. Το τρίγωνο της Σελήνης με τον Ερμή ισορροπία και συνεννόηση θα φέρει τους διαλόγους με το ταίρι σου. Προς το τέλος της εβδομάδας με τη Σελήνη σε τετράγωνο με τον Ποσειδώνα προσοχή στις ονειροπολήσεις σου, κράτα προσγειωμένη τη σκέψη σου.\nΖώδια: Οι αστρολογικές προβλέψεις της εβδομάδας (2 έως 8 Μαΐου 2022)\nΖώδια: Οι αστρολογικές προβλέψεις της εβδομάδας (25 Απριλίου έως 1 Μαΐου 2022)


Πολάκης: Αίρει το τεκμήριο αθωότητας για τους γιατρούς\nΣύμφωνα με την απόφαση του αναπληρωτή υπουργού Υγείας, θα αφαιρούνται οι άδειες άσκησης επαγγέλματος στους γιατρούς στους οποίους θα ασκηθεί δίωξη πριν ακόμη καταδικαστούν!\nΆνω κάτω είναι η ιατρική κοινότητα μετά από υπουργική απόφαση τού Παύλου Πολάκη για την οποία μάλιστα ο κλάδος ενημερώθηκε όταν ήδη είχε δημοσιευθεί σε ΦΕΚ.\nΌπως επισημαίνει ο Ιατρικός Σύλλογος Πατρών, οι γιατροί υπόκεινται σε αναστολή άσκησης ιατρικού επαγγέλματος με μοναδική προϋπόθεση την άσκηση ποινικής δίωξης (και όχι την αμετάκλητη δικαστική απόφαση).\nΟ Ιατρικός Σύλλογος Πατρών αναφέρει ότι με την απόφαση αυτή αίρεται το τεκμήριο αθωότητας για τους ιατρούς της χώρας.\nΣυγκεκριμένα, η υπουργική απόφαση έχει ως θέμα: «Καθορισμός δικαιολογητικών, διαδικασίας, όρων και προϋποθέσεων για τη χορήγηση βεβαίωσης άσκησης ιατρικού επαγγέλματος, τίτλου ιατρικής ειδικότητας και πιστοποιητικών ορθής άσκησης (goodstanding)».\nΣτο άρθρο 4 και περίπτωση γ. αναφέρεται ρητά ότι ο Πανελλήνιος Ιατρικός Σύλλογος υποχρεούται σε αναστολή της άδειας άσκησης επαγγέλματος εάν: «ασκηθεί ποινική δίωξη εναντίον του ιατρού για τα αδικήματα της περίπτωσης ε΄ του άρθρου 114 του ν.4600/2019 (ΦΕΚ 43Α΄)».\nΔηλαδή, «για κλοπή, απάτη, υπεξαίρεση, πλαστογραφία, κιβδηλεία, παραχάραξη, για παράβαση του νόμου περί ναρκωτικών, για ανθρωποκτονία από πρόθεση, παιδοκτονία, για εγκλήματα κατά της γενετήσιας ελευθερίας, για αρπαγή προσώπου, για εγκλήματα οικονομικής εκμετάλλευσης της γενετήσιας ζωής και για αισχροκέρδεια» εξηγεί η Πρόεδρος του Ιατρικού Συλλόγου Πατρών Άννα Μαστοράκου.\n«Στην περίπτωση αυτή η αναστολή διαρκεί μέχρι την έκδοση της σχετικής αμετάκλητης δικαστικής απόφασης» όπως προβλέπει η υπουργική απόφαση.\nΤέλος το τεκμήριο αθωότητας για τους γιατρούς\n«Καταργείται δηλαδή αυτόματα το τεκμήριο αθωότητας των ιατρών της χώρας, αντιβαίνοντας στην πάγια αρχή του Ευρωπαϊκού νομικού πολιτισμού βάσει του άρθρου 3 της Οδηγίας 2016/343/ΕΕ και την ενσωμάτωσή του στο άρθρο 6 του Ν4596/2019 στον Κώδικα Ποινικής Δικονομίας ως εξής: «Τεκμήριο αθωότητας: Οι ύποπτοι ή κατηγορούμενοι τεκμαίρονται αθώοι μέχρι να αποδειχθεί η ενοχή τους σύμφωνα με τον νόμο» αναφέρει η κυρία Μαστοράκου.\nΟι γιατροί επισημαίνουν ότι η απόφαση αυτή αποτελεί κατάφωρη παραβίαση βασικών ανθρώπινων δικαιωμάτων, συνταγματικών διατάξεων και παραβίαση νομοθετικής εξουσιοδότησης του Υπουργού.\nΤα μέλη του Ιατρικού Συλλόγου Πατρών αναφέρουν: «Καταγγέλλουμε τη συγκεκριμένη απόφαση ως απαράδεκτη προσπάθεια στοχοποίησης / διαπόμπευσης του ιατρικού κόσμου και καταστροφής της επαγγελματικής σταδιοδρομίας, χωρίς επαρκή δικαστική τεκμηρίωση. Δεν θα επιτρέψουμε στον μαχόμενο ιατρό να είναι ανυπεράσπιστο θύμα σε πιθανές πολιτικές/προσωπικές σκοπιμότητες, σε ανυπόστατη προσβολή της προσωπικότητας και της επαγγελματικής του φήμης και θα αντιτεθούμε στη λογική δημιουργίας «βιομηχανίας» διώξεων.\nΜε την αρωγή του Πανελληνίου Ιατρικού Συλλόγου, θα προβούμε σε κάθε ενέργεια για την προάσπιση των νόμιμων δικαιωμάτων του ιατρικού κόσμου».


Eveline Skin Care Expert Double White Mattfying Day and Night Cream - Γυναικεία Προϊόντα Ομορφιάς - BEAUTY WEB\nEveline Skin Care Expert Double White Mattfying Day and Night Cream\nEveline Skin Care Expert Double White Mattfying Day and Night Cream ποσότητα\nΗ Eveline Skin Care Expert Double White Mattfying Day and Night Cream αναπτύχθηκε από επιστήμονες για να παρέχει συμπυκνωμένη, λευκαντική καθημερινή φροντίδα για όλους τους τύπους δέρματος, συμπεριλαμβανομένου του ξηρού και ευαίσθητου δέρματος. Η καινοτόμος φόρμουλα συνδυάζει τον πλούτο της βιταμίνης C με τη δύναμη της προηγμένης τεχνολογίας λεύκανσης, μειώνοντας αισθητά τον αποχρωματισμό και τις φακίδες. Η κρέμα κάνει το δέρμα πιο φωτεινό, ματ και βελούδινα απαλό. Η κρέμα Double White προστατεύει από τον ήλιο προσθέτοντας SPF 20 και έχει δοκιμαστεί δερματολογικά.\nΚάθε πρωί και βράδυ, απλώστε την κατάλληλη ποσότητα κρέμας στο καθαρισμένο δέρμα του προσώπου και του λαιμού και αφήστε το μέχρι να απορροφηθεί πλήρως.\nΠεριεκτικότητα 50 mlk\nΔώστε πρώτος μία αξιολόγηση “Eveline Skin Care Expert Double White Mattfying Day and Night Cream” Ακύρωση απάντησης


Τρίτη, 23/03/2010 · Αλέξανδρος Παππάς Nintendo Nintendo 3DS\nΑπό αλλού το περιμένουμε το 3D, αλλά από αλλού μας έρχεται όπως φαίνεται, αφού η Nintendo ανακοίνωσε επίσημα τον διάδοχο του DS. Το προσωρινό όνομα αυτού, 3DS. Πρόκειται για ένα φορητό σύστημα που ενσωματώνει 3D τεχνολογία χωρίς την χρήση των ενοχλητικών γυαλιών. Σύμφωνα με τη Nintendo, το 3DS θα είναι συμβατό με τα παιγνίδια των DS και DSi και αναμένεται να έχει κυκλοφορήσει μέχρι τον Μάρτιο του 2011.\nΠερισσότερες λεπτομέρειες θα αποκαλυφθούν στην φετινή Ε3, οπότε υπομονή μέχρι τον Ιούνιο, καθώς προβλέπονται επικές καταστάσεις! Πάντως, είναι προφανές πως για άλλη μια φορά η Ninty κάνει την έκπληξη, αλλάζοντας τα δεδομένα.\nΠιστευω πως ολα αυτα ειναι εικασιες αν δεν ανακοινωθει επισημα δεν το πιστευω.\nΩραιο ονομα το 3DS μαλλον σημαινει οτι ειναι η 3η γενια. DS,DSI και τωρα 3DS!!!!!!\nΓια το nintendo XL τι γινετε??? 5 Μαρτιου νομιζα οτι θα ερθει αλλα ακομη περιμενω….\nΝαι, σίγουρα θα πρέπει να αναμένουμε επίσημη ανακοίνωση ή…. διάψευση!\nΤο όνομα παραπέμπει και στο 3D.\nTo 3DS ανακοινώθηκε επίσημα παιδιά. Το XL κυκλοφορεί στα καταστήματα\nΣίγουρα είναι καλύτερο το 3ds από το psp και το psp go στα γραφικά άσχετα που το psp go έχει ενσωματωμένη μνήμη στα 16gb και το 3ds έχει επέκταση κάρτας μνήμης slots sd και υποστηρίζει slots παιχνίδια του ds όπως για παράδειγμα την pokemon heart gold version αλλά τα παιχνίδια που θα είναι 3d θα είναι σε slots card? ή από το ds ware? αποκλείστηκα για το 3ds cVlachakis.\nFile mou,to psp twra tha ipernikisei to 3d.Exei bgei o diadoxos tou opou anti na legetai psp,tha legetai npg,prokeite gia kati polu kalitero apo nintendo,tha exei enswmatomeno gps,othoni afis alla tha exei kata koumpia ta kanonika,tha exei sto pisw meros tooch pad,tha sindeeetai se diktio 3g me sim,tha exei wifi,bluetooth,kati polu simantiko akoma einai o asthitiras kinisis me onomasia sixaxis opws exoune kai ta control sto ps3,stereo ixia,DIO kameres kai tha mporeis na pezeis paixnia apo eikones pou mporeis na tis kaneis pistes tis opoies tis exeis trabiksei me to psp,tha exei iperbolika grigoro internet,kathos tha stamatisei o thoribos giati pleon tha xrisimopiiei kasetes opws kai sto ds,kai to simantikoter einai oti tha exei DIO joysticks i alliws analog,Den eimai sigouros alla nomizw oti exei usb 3.To pspgo anathigthike MOUFA alla twra to kainouria tha anatrepei ta dedomena.Na fantasteis tha ftasei se simio na sigrinete me ta grafika tou ps3 i genikotera olo to sistima.\nReply to ideal09\nΚαλησπέρα, έχουμε αναφερθεί για το Sony NGP https://goo.gl/LhasW\nPlz, μην σχολιάζεις με greeklish γιατι είναι κουραστικό να σε διαβάζουμε 😉


Νίκη ψυχολογίας - paoki.gr\nΟ πρώτος αγώνας του ΠΑΟΚ με τον Πάμπλο Γκαρσία στον πάγκο της ομάδας συνδυάστηκε με την πρώτη εκτός έδρας νίκη του ΠΑΟΚ.\nΟ ΠΑΟΚ παρουσιάστηκε με διαφορετικό σχηματισμό, καθώς ο Γκαρσία αποφάσισε να παρατάξει τους παίκτες σε 4-2-3-1. Η ομάδα μπήκε δυναμικά, έκανε φάσεις και προηγήθηκε σχετικά νωρίς με εκπληκτική κεφαλιά του Σβιντέρσκι, ο οποίος αποκτά αυτοπεποίθηση και ψυχολογία. Στη συνέχεια έγιναν αρκετά λάθη και αρκετές επιπολαιότητες. Η κούραση μερικών παικτών, όπως του Σβαμπ, φάνηκε ενώ παράλληλα η ομάδα φάνηκε αγχωμένη. Αποκορύφωμα η φάση του πέναλτι μετά από ένα τραγικό λάθος του Ίνγκασον. Ευτυχώς οι αλλαγές βοήθησαν πολύ και η ομάδα φρεσκαρίστηκε αρκετά. Θεωρώ πως ο Ροντρίγκο πρέπει να παίζει βασικός στη θέση του. Οι παίκτες προσπάθησαν αρκετά να πιέσουν για να ξαναμπούν μπροστά στο σκορ και τα κατάφεραν μετά από καταπληκτική εκτέλεση φάουλ του Νινούα, ο οποίος αποδεικνύει την ικανότητα του στα στημένα. Η καθαρή φάση πέναλτι έδωσε την ευκαιρία στον Τσόλακ να βάλει το πρώτο γκολ, να ανοίξει λογαριασμό στον ΠΑΟΚ και να αποκτήσει ψυχολογία.\nΟ ΠΑΟΚ άγχωσε αλλά κατάφερε να κάνει την πρώτη του εκτός έδρας νίκη, περνώντας από το Αγρίνιο νικηφόρα. Αποκτά ψυχολογία και την νοοτροπία να μην τα παρατά μέχρι το τελευταίο σφύριγμα και αυτό είναι θετικό. Είναι δεδομένο ότι έχουμε ακόμα δρόμο και η ομάδα χρειάζεται δουλειά. Αυτό εξάλλου τόνισε και ο Γκαρσία στην συνέντευξη του στη συνδρομητική.\nΓκαρσία: «Με βοήθησαν πολύ οι παίκτες μου» (vid)